stanford-oval/wikipedia huggingface dataset:
קרל שלכטר
קריירה > דו-קרב על אליפות העולם

ב-1910 שיחק מול אלוף העולם לסקר בדו-קרב קצר יחסית על אליפות העולם. לאחר תשעה מעשרה משחקים הוביל שלכטר בנקודה, לאחר שכל המשחקים הסתיימו בתיקו פרט לניצחון אחד שלו מעמדה מפסידה דווקא. כעת נזקק רק לתיקו כדי לנצח. אולם
במשחק העשירי היה זה תורו של לסקר לחזור מעמדה נחותה ולנצח. התנאים המוקדמים המדויקים של הדו-קרב אינם ידועים אך ייתכן ששלכטר ולסקר הסכימו מראש בחשאי כי רק ניצחון בהפרש של שתי נקודות יקנה לשלכטר את האליפות. ייתכן שמשום תנאי זה ניסה שלכטר לזכות בכל כוחו במשחק האחרון ובכך להגיע לפער שתי הנקודות עליו סוכם. החוקר גרים קרי כותב בנושא:
יש עדיין המפקפקים האם פיסקת שתי הנקודות קיימת, וככל שאני יודע לא קיימת הוכחה לכך. העדות באופן משחקו של שלכטר במשחק האחרון, והקושי לדמיין שחקן מנוסה כלסקר מסכן את תוארו בדו-קרב כה קצר ללא הגנה מיוחדת מדברים בעד עצמם. אם נוסיף את העובדה שהמשא ומתן על דו-קרב לסקר-חוסה ראול קפבלנקה נכשל שנה לאחר מכן על התנאי של לסקר כי התואר יעבור לקפבלנקה רק אם ישיג יתרון של שתי נקודות.
בניגוד לכך כתב רב אמן לארי אוונס:
האמת היא ששלכטר כנראה לא ראה תיקו ברור. הוא החמיץ את המסע 35...צד8! עם סיכויי ניצחון טובים. לאחר מכן הוא אמר שהתכוון לשחק 38...מהח4 39. מז2 מהז4 4. צז3 מה:ג8 והתעלם מהמסע 41. מהז6!. בהיותו מבולבל החמיץ את התיקו - ואת התואר - עם המסע 39...מהח4! 40. מד2 מהח2 41. מה3 צ:ו3 42. מ:ו3 מהח3 43. מה2 מה:ג8 44. מה:ב5 וכו'. הסיכוי האחרון להחזיק מעמד היה 46..מהא2.
בכל מקרה שלכטר התעלה על אחרים בכך שהיה האדם הראשון ב-16 שנים שסיכן באופן רציני את תוארו של לסקר כאלוף עולם.
אי לכך יש הטוענים ששלכטר הפסיד בכוונה במשחק האחרון בהתמודדות כדי למנוע ניצחון שמצד אחד לא היה מקנה לו את התואר ומצד שני היה מחייב את השניים לדו-קרב נוסף ללא מימון ראוי. השערה זו נובעת בין השאר מכך ששלכטר היה שחמטאי שקשה מאוד לנצח אותו. מיעוט הפסדיו בזירה הבינלאומית הקנו לו את הכינוי 'אמן התיקו' (drawing master). שלכטר גם היה ידוע כג'נטלמן וכשחקן הגון מאוד. לכן יש אומרים שלא היה מעוניין לזכות בדו-קרב האליפות בפער קטן שהושג בזכות ניצחון מקרי אחד.
שלכטר פגש לדו-קרב גם את זיגברט טאראש ב-1911 (תיקו) ואת עקיבא רובינשטיין ב-1918 (הפסד). אחת מהופעותיו המרשימות ביותר הייתה בדו-קרב נגד דוד ינובסקי שנערך בקרלסבאד ב-1902: שלכטר ניצח את ינובסקי בשישה משחקים, סיים עוד שלושה בתיקו והפסיד משחק בודד.
שלכטר המשיך לשחק בטורנירים בתקווה להזדמנות נוספת לזכות בתואר העולמי, אולם ההזדמנות לא באה. שנות מלחמת העולם הראשונה הסיטו את קריירת השחמט שלו ממסלולה. בסוף 1918 מת בבודפשט כתוצאה מדלקת ריאות ורעב.
שלכטר הווה דוגמה טיפוסית של שחמטאי ג'נטלמן, המציע באדיבות תיקו ליריב שלא חש בטוב, אם יריב איחר להגיע למשחק ושעונו התקדם, שלכטר היה מוריד את אותו פרק זמן גם משעונו שלו. הוא גם הדריך רבים מיריביו, כולל אולדריץ' דוראס.
שלכטר גם חיבר כ-40 בעיות שחמט, להלן אחת מהן, בעיית מט בשני מסעים:
הפתרון: 1. מהא6!
אם 1...מ:ד2 2. מהח6 מט
אם 1...מב2 2. פד3 מט
אם 1...ג:ד2 2. מהא1 מט.
משחקים מפורסמים > לבן: קרל שלכטר שחור: ג'יימס מייסון מונטה קרלו 1903

כדי לראות את המשחקים, יש לאפשר בדפדפן שלכם ג'אווהסקריפט.
[Event "Monte Carlo"]
[Site "Monte Carlo MNC"]
[Date "1903.02.26"]
[EventDate "1903.02.10"]
[Round "12"]
[Result "1-0"]
[White "Carl Schlechter"]
[Black "James Mason"]
[ECO "C41"]
[WhiteElo "?"]
[BlackElo "?"]
[PlyCount "93"]
1. e4 e5 2. Nf3 d6 3. d4 exd4 4. Nxd4 Nf6 5. Nc3 Bd7 6. Be2
Nc6 7. O-O Be7 8. f4 Nxd4 9. Qxd4 Bc6 {הכלים השחורים מפריעים זה לזה, והעמדה במרכז הלוח ממחישה כי לכלים הלבנים חופש פעולה גדול יותר}
10. b4 O-O 11. Bb2 Ne8 {השחור מנסה לשחרר את עמדתו באמצעות ו5. מהד7 היה מפסיד את הרץ לאחר ב5}
12. b5 Bd7 13. Nd5 f5 {מצב השחור לא טוב, אבל ו5 הוא מסע גרוע. עדיף רח4 או ג6}
14. Bd3 {תור הלבן לא לדייק. עדיף 14. ה5 או צאה1}
c6 15. bxc6 bxc6 16. Nxe7+ Qxe7
17. Rae1 fxe4 18. Rxe4 Qf6 19. Qc4+ Qf7 {אם 19...ד5 20. ר:ו6 ד:ג4 21. ר:ג4+ מח8 22. רה7 צו5 23. צד1 רג8 24. ז4 צא5 25. צד8 עם יתרון מכריע}
20. Re7 {הלבן מצליח להציב צריח בשורה השביעית, מסע שיניב לו יתרון רגלי בהמשך}
Qxc4 21. Bxc4+
d5 22. Bxd5+ {עדיף היה 22. רד3 או צ:ד7}
cxd5 23. Rxd7 Rc8 24. Rf2 Rc4 25. Rxd5 Rcxf4
26. Rxf4 Rxf4 27. Rd8 Kf8 28. Ba3+ Kf7 29. Rd7+ Kg6 30. Rxa7
Rc4 31. Re7 Nf6 32. Re2 Ra4 33. Bb2 Rxa2 34. Bxf6 Kxf6 35. Kf2
h5 36. Ke1 g5 37. Kd2 Kf5 38. Kd3 Ra8 39. c4 Rd8+ 40. Kc3 Rc8
41. Kb4 Rb8+ 42. Ka5 Rc8 43. Kb5 Rb8+ 44. Ka6 Rc8 45. Rc2 Ke5
46. Kb7 Rc5 47. Kb6 1-0
שלכטר מדגים במשחק זה כיצד ממומש יתרון של רגלי לזכייה במשחק. במיוחד מעניין השימוש בו שלכטר עושה במלך הלבן שמלווה את הרגלי החופשי בדרכו במעלה הלוח. המלך מזגזג תוך הגנה על הרגלי, התקדמות בלוח והתחמקות מאיומי השח של הצריח השחור.
משחקים מפורסמים > לבן: קרל שלכטר שחור: ולטר ג'ון ברמן 1905

במשחק זה עושה שלכטר ניצול של ערוגות ה5, ו6 ו-ח6. בשתי האחרונות הוא ממקם את כליו, ושולט באגף המלך בצורה ברורה, ב-ה5 משתמש שלכטר כנקודת זינוק לכלים שונים, שני הפרשים, המלכה והרגלי. בסופו של דבר גם המלך הלבן מתקרב לערוגה זו להכרעה הסופית של המשחק.
כדי לראות את המשחקים, יש לאפשר בדפדפן שלכם ג'אווהסקריפט.
[Event "Barmen Meisterturnier A"]
[Site "Barmen GER"]
[Date "1905.08.22"]
[EventDate "1905.08.14"]
[Round "8"]
[Result "1-0"]
[White "Carl Schlechter"]
[Black "Walter John"]
[ECO "D31"]
[WhiteElo "?"]
[BlackElo "?"]
[PlyCount "99"]
1. d4 d5 2. c4 e6 3. Nc3 f5 4. Nf3 c6 5. Bf4 Bd6 6. e3 Nf6
7. Bd3 Qc7 {עדיף כנראה 7...פה4 או 7...0-0 והשחור ממשיך בפיתוח הכלים}
8. g3 O-O 9. O-O Ne4 10. Qb3 Kh8 {מטרת המסע מח8 היא למנוע מהלבן 11. ג:ד5 ה:ד5 12. ר:ה4 ו:ה4 13. פ:ה4. אם 11...ג:ד5 12. פ:ד5 ה:ד5 13. ר:ה4 ו:ה4 14. מה:ד5+ צו7 15. ר:ד6}
11. Rac1 Bxf4
12. exf4 Qf7 13. Ne5 {הפרש, שבלתי אפשרי להבריח אותו בעזרת רגלים, ממוקם בצורה אידיאלית במרכז הלוח. העדרו של הרץ השחור גורם לערוגות השחורות להיות חלשות, ולרץ השני של השחור יש מעט מאוד מרחב תמרון. כל אלה מסבירים את נחיתות עמדת השחור כבר בשלב זה}
Qe7 14. Bxe4 fxe4 15. f3 exf3 16. Rce1 {האיום הוא 17. ג:ד5 ג:ד5 18. פ:ד5 ואם ה:ד5 19. פז6+ וזוכה במלכה}
Qc7 {עדיף היה ד:ג4}
17. Qa3 Kg8 18. Rxf3 Na6 19. b3 Qd8 20. c5 {הלבן ממשיך ללחוץ על הערוגות השחורות. כעת הערוגה ד6 מחוץ לתחום לכלי השחור}
Nc7 21. Qb2 Bd7
22. Qc2 Qe7 23. Ref1 Rae8 24. g4 Bc8 25. Rh3 g6 26. b4 Qf6
27. Rhf3 Re7 28. a4 a6 29. Nd1 {ראשיתה של תוכנית שמטרתה למקם פרש ב-ח6, להגן עליו בעזרת רגלי ב-ז5}
Rg7 30. Ne3 Qe7 31. g5 Bd7
32. N3g4 Be8 33. Nh6+ Kh8 34. Qe2 Qd8 35. Neg4 Bd7 36. Qe5 Ne8
37. Rh3 Qc7 38. Nf6 Qxe5 39. fxe5 Re7 40. Rhf3 Nxf6 41. Rxf6
Rxf6 42. exf6 Re8 43. Nf7+ Kg8 44. Ne5 Rd8 45. Kg2 Kf8 46. h4
Be8 47. Kf3 Bf7 48. Kf4 Ke8 49. Rb1 Kf8 50. b5 1-0 {השחור נכנע כי לאחר 50...א:ב5 51. א:ב5 רה8 52. ב:ג6 ר:ג6 53. פ:ג6 ב:ג6 54. מה5 וזוכה}
משחקים מפורסמים > לבן: עקיבא רובינשטיין שחור: קרל שלכטר סנקט פטרבורג 1909

כדי לראות את המשחקים, יש לאפשר בדפדפן שלכם ג'אווהסקריפט.
[Event "St. Petersburg"]
[Site "St. Petersburg RUE"]
[Date "1909.03.04"]
[Round "13"]
[White "Akiba Rubinstein"]
[Black "Carl Schlechter"]
[Result "1-0"]
[ECO "D67"]
[PlyCount "117"]
[EventDate "1909.02.15"]
1. d4 d5 2. Nf3 e6 3. c4 Nf6 4. Bg5 Be7 5. Nc3 Nbd7 6. e3 c6 7. Bd3 dxc4 8.
Bxc4 Nd5 9. Bxe7 Qxe7 10. O-O O-O 11. Rc1 Rd8 {עדיף היה 11...פ:ג3 12. צ:ג3 ה5. }
12. Qc2 Nf8 13. e4 Nb6 14. Bb3
Bd7 15. Ne2 Be8 16. Rfd1 Rac8 {כלי השחור נדחקו אחורה, המסע 16...א5 או 16...פוד7 עדיפים, אבל מעטים השחמטאים שיחזירו מסע שעשו רק שני מסעים לפני כן ויודו בטעות שעשו}
17. Qc3 Rc7 18. Nf4 {עדיף מיד 18. מהא5. לאחר המסע שבוצע השחור היה יכול לשחק 18...ג5 . עמדת הלבן טובה יותר אך יש לשחור משחק נגדי}
f6 19. Qa5 g5 20. Ne2 Nc8 {השחור היה יכול להפעיל את הרץ באמצעות 20...רח5}
21.
d5 Rcd7 22. Ned4 cxd5 23. exd5 Rxd5 24. Bxd5 Rxd5 25. Qe1 Nd6 26. Ne2 Bc6 27.
Rxd5 Bxd5 28. Nfd4 e5 29. Nc3 Qf7 30. Nxd5 Qxd5 31. Nb3 b6 32. Rd1 Qc6 33. Qc3
Qxc3 34. bxc3 Ne4 35. c4 Kf7 36. Rd8 Ke7 37. Ra8 a5 38. f3 Nc3 39. c5 bxc5 40.
Nxc5 Nxa2 41. Ra7+ Ke8 42. Kf2 Nb4 43. Rxa5 Kf7 44. Ke3 h5 45. Ke4 Nc6 46. Ra6
Ne7 47. g4 hxg4 48. fxg4 Kg6 49. Ra7 Kf7 50. Nb7 Kg6 51. Nd6 Nc6 52. Rc7 Nd4
53. Nf5 Nxf5 54. gxf5+ Kh6 55. Kf3 Nh7 56. Kg4 e4 57. Re7 e3 58. Rxe3 Kg7 59.
Re7+ 1-0
משחקים מפורסמים > לבן: קרל שלכטר שחור: עקיבא רובינשטיין סן סבסטיאן 1912

כדי לראות את המשחקים, יש לאפשר בדפדפן שלכם ג'אווהסקריפט.
[Event "San Sebastian"]
[Site "San Sebastian ESP"]
[Date "1912.02.20"]
[Round "2"]
[White "Carl Schlechter"]
[Black "Akiba Rubinstein"]
[Result "0-1"]
[ECO "C11"]
[PlyCount "82"]
[EventDate "1912.02.19"]
1. e4 e6 2. d4 d5 3. Nc3 Nf6 4. Bg5 dxe4 5. Nxe4 Nbd7 6. Nf3 Be7 7. Nxf6+ Nxf6
8. Bd3 b6 9. Ne5 Bb7 10. Bb5+ {עדיף 10. ג3 והלבן עומד טוב. רע לשחור 10...ר:ז2 11. צז1 רב7 12. רה3 וללבן עמדה טובה}
c6 11. Bxc6+ Bxc6 12. Nxc6 Qd5 13. Ne5 Qxg2 14.
Qf3 Qxf3 15. Nxf3 Rc8 16. O-O-O {הלבן נחות עוד לפני ההצרחה הגדולה שמחלישה את עמדתו. היה אפשרי 16. ר:ו6 ר:ו6 17. ג3 ובעתיד לנסות לפתח התקפה באגף המלכה.}
Nd5 17. Bxe7 Kxe7 18. Kb1 Rhd8 19. Rhg1 g6 20.
Ne5 Nb4 21. c3 Nc6 22. Nxc6+ Rxc6 23. Rd3 Rd5 24. Rh3 h5 25. Rf3 e5 26. dxe5
Rxe5 27. Re3 Rxe3 28. fxe3 Re6 29. Re1 Rf6 30. Re2 Ke6 31. Kc2 Ke5 32. c4 Ke4
33. b4 g5 34. Kc3 g4 35. c5 h4 36. Rg2 Rg6 37. Kc4 g3 38. hxg3 hxg3 39. Kb5
bxc5 40. bxc5 Kf3 41. Rg1 a6+ 0-1
משחקים מפורסמים > לבן: עקיבא רובינשטיין שחור: קרל שלכטר סן סבסטיאן 1912

במשחק זה ממחיש רובינשטיין את חשיבות היות הכלים במרכז הלוח. יתרון זה בלבד מספיק לרובינשטיין כדי לזכות במשחק. המלך והרץ הלבנים במרכז הלוח, הפרש ב-ה5 והצריח ששולט בשורה השביעית, בהמשך מדגים רובינשטיין משחק משובח בסיום.
כדי לראות את המשחקים, יש לאפשר בדפדפן שלכם ג'אווהסקריפט.
[Event "San Sebastian"]
[Site "San Sebastian ESP"]
[Date "1912.03.07"]
[EventDate "1912.02.19"]
[Round "13"]
[Result "1-0"]
[White "Akiba Rubinstein"]
[Black "Carl Schlechter"]
[ECO "D41"]
[WhiteElo "?"]
[BlackElo "?"]
[PlyCount "77"]
1.d4 d5 2.Nf3 Nf6 3.c4 e6 4.Nc3 c5 {זו הגנת סמי-טאראש. מאפשרת לשחור עמדה חופשית יותר אך דורשת תשומת לב והתנהלות זהירה כדי להשיג שוויון}
5.cxd5 Nxd5 6.e4 Nxc3
7.bxc3 cxd4 8.cxd4 Bb4+ 9.Bd2 Qa5 {עדיף לשחור 9..ר:ד2+ החילופים המסיביים שהשחור יזם הם לטובת הלבן, שלאחר חילופי המלכות מתחיל לקדם את המלך שלו למרכז הלוח}
10.Rb1 Bxd2+ 11.Qxd2 Qxd2+
12.Kxd2 O-O 13.Bb5 {למסע זה, מלבד פיתוח הרץ הלבן, מטרה נוספת והיא לפתות את השחור להחליש את עמדת הרגלים. חלופה טובה הייתה מה3}
a6 14.Bd3 Rd8 15.Rhc1 b5 16.Rc7 Nd7 17.Ke3 {מסע נוסף חזק היה יכול להיות 17. צבג1}
Nf6 {עדיף בהרבה 17..פב6}
18.Ne5 Bd7 {בעמדה זו ללבן כבר יתרון ניכר. כעת המטרה היא להפריע לכלי החזק ביותר של השחור ועל כן 19. ז4 במטרה לסלק את הפרש ממקומו}
19.g4 h6 20.f4 Be8 21.g5 hxg5 22.fxg5 Nh7 23.h4
Rdc8 24.Rbc1 Rxc7 25.Rxc7 Rd8 26.Ra7 f6 27.gxf6 gxf6 28.Ng4
Bh5 29.Nh6+ Kh8 30.Be2 Be8 31.Rxa6 Kg7 32.Ng4 f5 33.Ra7+ Kh8
34.Ne5 fxe4 35.Bxb5 Nf6 36.Bxe8 Rxe8 37.Kf4 Kg8 38.Kg5 Rf8
39.Kg6 1-0 {השחור נכנע לאור מט בלתי נמנע. למשל 39...פה8 40. פו7 עם האיום 41. פח6+ מח8 42. צח7 מט או מטים אחרים}
פריד-שלכטר וינה 1897 ניצחון ב-14 מסעים לאחר הקרבת מלכה, chessgames.com
פלייסיג-שלכטר אחד המשחקים המפורסמים של שלכטר בו הקריב שני צריחים ושני רצים, chessgames.com
שלכטר-שטייניץ שלכטר מנצח את אלוף העולם הקודם ב-24 מסעים, chessgames.com
שלכטר-מייטנר הלבן מקריב את מלכתו, עושה מסע שקט עם המלך והשחור לא יכול למנוע מט בשני מסעים, chessgames.com
תחבולות של שלכטר, wtharvey.com
דו-קרבות

| שנה | מיקום | המתמודד השני | תוצאה | תוצאה | הערות |
| --- | --- | --- | --- | --- | --- |
| 1893 | וינה | גאורג מרקו | +0 -0 =10 | 5 מ-5 | תיקו |
| 1894 | וינה | גאורג מרקו | +4 -4 =3 | 5.5 מ-11 | תיקו |
| 1894 | וינה | אדולף זינקל | +4 -4 =3 | 5.5 מ-11 | תיקו |
| 1896 | וינה | דוד ינובסקי | +2 -2 =3 | 3.5 מ-7 | תיקו |
| 1899 | וינה | שמעון אלאפין | +1 -1 =4 | 3 מ-6 | תיקו |
| 1902 | קרלסבד | דוד ינובסקי | +6 -1 =3 | 7.5 מ-10 | ניצחון |
| 1909 | דיסלדורף | ז'אק מיזס | +0 -2 =1 | 0.5 מ-3 | הפסד |
| 1910 | וינה | עמנואל לסקר | +1 -1 =8 | 5 מ-10 | תיקו - קרב על אליפות העולם |
| 1911 | קלן | זיגברט טאראש | +3 -3 =10 | 7.5 מ-16 | תיקו |
| 1918 | ברלין | עקיבא רובינשטיין | +1 -2 =3 | 2.5 מ-6 | הפסד |
לקריאה נוספת

Warren Goldman, Carl Schlechter!: Life & Times of the Austrian Chess Wizard , Caissa Editions, 1994
Tom Crain, Schlechter's Chess Games, 1998 .
משחקים מוסברים (באנגלית) > 1899

קרל שלכטר מול פיליפ מייטנר, A simple Bishop Check, an Unstoppable Checkmate
משחקים מוסברים (באנגלית) > 1909

סבלי טרטקובר מול קרל שלכטר, 9.3.1909, "Saucy Tart" - 4 Pieces Sacrified by Tartakower
משחקים מוסברים (באנגלית) > 1911

חוסה ראול קפבלנקה מול קרל שלכטר, 6.3.1911, Gentlemen's Brawl   Capablanca vs Schlechter   San Sebastian (1911)
הערות שוליים

↑  תורגם מוויקיפדיה האנגלית, המקור לא נגיש עוד
↑  הטענה מובאת על ידי היסטוריון השחמט אדווארד וינטר (ראו הפניה בקישורים החיצוניים) בשמו של וולטר פרייסוורק (Preiswerk), שהעלה אותה על הכתב כעשרה ימים לאחר המשחק. וינטר עצמו מוסיף וכותב שהמסקנות מכל הידוע לו ביחס לקיומו של הסכם סודי שכזה "אינן חד משמעיות".
↑  Carl Schlechter vs James Mason (1903), www.chessgames.com
↑  Carl Schlechter vs Walter John (1905) Look: Ne5 Monster, www.chessgames.com
↑  Akiba Rubinstein vs Carl Schlechter (1909), www.chessgames.com
↑  Carl Schlechter vs Akiba Rubinstein (1912), www.chessgames.com
↑  Akiba Rubinstein vs Carl Schlechter (1912) Akivaderci, www.chessgames.com
| --- | --- |
בקרת זהויות :  NLI: 987007275389905171  BnF: cb10415710h (data)  GND: 118607944  ISNI: 0000 0000 6318 0046  LCCN: n85192290  NKC: mzk2005289781  NLA: 36092719  NTA: 087947668  Trove: 1210991  VIAF: 30329477   WorldCat (עם VIAF): 30329477 
קרל שלכטר- עמנואל לסקר, אליפות העולם 1910
רדיפת הומוסקסואלים בגרמניה הנאצית

אסירים הומוסקסואלים בסימון משולש ורוד במחנה זקסנהאוזן, 1938
אנדרטה לזכר קורבנות הומוסקסואלים של המשטר הנאצי בברלין
הומוסקסואלים היו אחת הקבוצות שנרדפו על ידי הנאצים מאז עלייתם לשלטון בגרמניה (1933). ההומוסקסואלים נרדפו בשל נטייתם המינית, הושפלו ואף נשלחו למחנות ריכוז שבהם רבים מהם מצאו את מותם. בניגוד לכתיבה האינטנסיבית על השואה וקורבנותיה, כמעט ולא הוזכר גורלם של הומוסקסואלים בפרק זה של ההיסטוריה האנושית במשך שנים, ורק בשנת 2002 הכירה גרמניה באחריותה לגורלם.
לפני עליית הנאצים לשלטון

בשנת 1871 חוקק בגרמניה סעיף 175 אשר אסר על קיום יחסי מין הומוסקסואליים. סעיף זה לא נאכף ביום יום. בשנת 1919 הוקם בברלין מכון לחקר המיניות על ידי החוקר היהודי מגנוס הירשפלד. במכון פותח מחקר על מיניות, מחלות מין, הפלות ובעיקר על הומוסקסואליות. בשנה זו, ברלין הייתה בירה הומוסקסואלית והיו בה הרבה מועדוני הומוסקסואלים.
תחת השלטון הנאצי

בשנת 1933, לאחר עליית היטלר לשלטון, פלשו למכון של הירשפלד סטודנטים שהונהגו על ידי האס אה, הרסו אותו והחרימו את ספרייתו. חיסול המכון היה הצעד הראשון מני רבים שנקטו הנאצים נגד הומוסקסואלים. בשנת 1934 הוקמה יחידה מיוחדת של הגסטאפו לרדיפה אחר הומוסקסואלים אשר ערכה רשימה מקיפה של הומוסקסואלים שנקראה "הרשימה הוורודה".
בשנת 1935 הוחמר סעיף 175 והוא כלל גם איסור על נשיקות, חיבוקים וכל מגע מיני הומוסקסואלי (לעומת האיסור הקודם שהיה תקף אך ורק לקיום יחסי מין). הנאצים שינו את הגדרת היחסים ההומוסקסואלים ל"פשע" ובכך הגדילו את העונש הפוטנציאלי לחמש שנות מאסר. שינוי זה הוביל לעלייה גדולה במספר המעצרים והרדיפות. בשנתיים הבאות נעצרו כ־25 אלף הומוסקסואלים ומרביתם נשלחו למחנות ריכוז שם עברו רבים מהם עיקור כפוי. משנת 1942 הוחרפה הענישה כלפי הומוסקסואלים עד לכדי הוצאה להורג.
עמדתה של המפלגה הנציונאל-סוציאליסטית כלפי ההומוסקסואלים

עמדתה של המפלגה גרסה כי צורת חיים זו פוגעת בכבודה וחוסנה של האומה. הבעיה העיקרית של הנאצים עם הקהילה ההומוסקסואלית הייתה שהם לא מביאים ילדים, דבר הנוגד את השאיפות לטוהר הגזע הארי. הכעס על כך התגבר בשנות המלחמה, בהן נהרגו גברים רבים, והנרטיב הרשמי גרס כי יש צורך לאומי בהגדלת מספר הילדים במשפחות אריות. הטענה של הנאצים הייתה כי ההומוסקסואלים מבזבזים את הזרע הארי בתקופה בה האומה חייבת לגדול ולהתחזק. בשנת 1936 נבחר היינריך הימלר לייצג את המשרד המרכזי של הרייך למאבק בהומוסקסואליות ובהפלות. שנה לאחר מכן אמר הימלר כי ההומוסקסואלים פוגעים בחוק הגזע, ולכן יש להשמידם. הם החלו להישלח למחנות ריכוז בגרמניה, בעיקר לדכאו, בוכנוואלד וזקסנהאוזן.
תופעה נרחבת הייתה רדיפת הומוסקסואלים בתוך שורות האס אס, ואלו שנתפסו הושפלו בפומבי ונשלחו למחנות ריכוז. מעל הכול, ההומוסקסואלים נתפסו[דרוש מקור] כפוגעים בגאווה הלאומית הנאצית.
למרות היחס הקשה כלפי ההומוסקסואלים בגרמניה הנאצית, היחס כלפי הלסביות נחשב לסלחני. סעיף 175 בחוק התייחס רק ליחסי מין בין גברים. לסביות לא נרדפו באופן שיטתי. באוסטריה, אסר החוק הפלילי בסעיף 129 פסקה 1ב' גם יחסי מין בין נשים, אולם כמעט שלא ידוע על ענישת לסביות לפי סעיף זה. לעיתים הואשמו לסביות כ"בלתי סוציאליות".
המשרד המרכזי של הרייך למאבק בהומוסקסואליות ובהפלות

המשרד המרכזי של הרייך למאבק בהומוסקסואליות ובהפלות הוקם ב-10 באוקטובר 1936 על ידי צו מיוחד של מפקד האס אס, היינריך הימלר. החלטה זו הייתה הסימן לשובן של הרדיפות של הומוסקסואלים, לאחר שקט יחסי לאחר אולימפיאדת הקיץ של ברלין בשנת 1936. משימתו העיקרית של המשרד הייתה איסוף נתונים על הומוסקסואלים ברחבי גרמניה הנאצית.
ארכיון הנתונים אפשר להתחיל ברדיפה מתואמת של הומוסקסואלים וענישתם. לשם כך, עמדו לרשות המשרד חוליות ניידות מיוחדות, שהיה ברשותן גם לבצע הוצאות להורג. בשנת 1940, היו בארכיון המשרד נתונים של כ-41,000 הומוסקסואלים, חשודים ומורשעים. במשרד עבדה קבוצה של כ-17 עובדים. ארכיון הרשומות, שעל פי ההערכות כלל בסופו של דבר נתונים של כ-100,000 בני אדם ברחבי גרמניה הנאצית, הושמד ככל הנראה בימיה האחרונים של המלחמה.
הטלאי הוורוד

במחנות הריכוז נהגו לסמן נקודה שחורה על שרוול חולצתם של ההומוסקסואלים ועל גב החולצה שלבשו נכתב המספר 175. בשלב מאוחר יותר, ההומוסקסואלים הוכרחו לענוד טלאי שצורתו משולש שווה-צלעות הפוך וצבעו ורוד (בגרמנית: Rosa Winkel. מילולית: "משולש ורוד"). בנוסף, הומוסקסואלים חויבו לישון עם ביגוד מלא ועם הידיים מחוץ לשמיכה. אם לא עמדו בכך היו שופכים עליהם בבוקר מים קרים, פעולה שגרמה למותם של רבים מהם שלקו בדלקת ריאות או פשוט קפאו למוות.
במחנות הריכוז עברו ההומוסקסואלים טיפולים רפואיים שונים בניסיון "לרפא" אותם מנטייתם המינית. ד"ר ורנט היה רופא דני שפיתח טיפול בו הושתלו להומוסקסואלים שתלי טסטוסטרון בניסיון "לרפאם". ורנט פנה אל האס אס בהצעה לחקור עבורם את התופעה וקיבל מהם הומוסקסואלים כ"שפני ניסיון", ובכך הפכו אלו לקורבנות הראשונים שבגופם נערכו ניסויים רפואיים.
הרדיפות הופעלו רק בתחום הרייך הגרמני ולא ידוע על מסעות נגד הומוסקסואלים מחוץ לשטח הרייך.
מספר הקורבנות

שיעור התמותה בקרב ההומוסקסואלים בתקופת המלחמה היה מהגבוהים מבין קבוצות האסירים, כ-55%–60%, ביחס לכ-40% בקרב כלל האסירים. עד היום אין סטטיסטיקה רשמית בדבר מספר ההומוסקסואלים אשר נספו בתקופת המשטר הנאצי. מוערך שלפני עליית השלטון הנאצי היו בגרמניה יותר ממיליון הומוסקסואלים. על פי ההערכות, עד לסוף המלחמה, כ-100 אלף מתוכם נעצרו וכ-10 אלף מהם נשלחו למחנות ריכוז.
היחס לקרבנות לאחר תום המלחמה

בניגוד לקרבנות אחרים של השלטון הנאצי שנכלאו, המשיכו ההומואים להיחשב כעבריינים וכפורעי חוק, גם לאחר תום מלחמת העולם השנייה.
סעיף 175 לחוק הפלילי הגרמני, שאסר יחסי מין בין גברים, נשאר בתוקף גם לאחר המלחמה, גם בגרמניה המערבית וגם בגרמניה המזרחית. עקב כך, הומוסקסואלים לא הוכרו כנפגעי מלחמה ולא זכו לפיצויים מממשלות גרמניה.
מעבר לדחיה החברתית ולחקיקה המפלה כלפיהם, נותר בעינו גם הרישום הפלילי מתקופת המלחמה, שראה בהם עבריינים, ופגע בזכויותיהם למשך יתרת חייהם. מעבר לכך, גרמניה המערבית סירבה לתת פיצויים למי שנכלאו במחנות הריכוז בעוון הומוסקסואליות.
בגרמניה המזרחית הושב החוק בדצמבר 1957 לגרסתו המתונה משנת 1935 ועקב כך נפסקה הענישה כנגד הומוסקסואלים.
סעיף 175 נמחק מספר החוקים בשנת 1994. עם ביטול הסעיף, הכירה ממשלת גרמניה בהומוסקסואלים כקורבנות שואה והחלה לפצותם.
באיחור של כמעט חמישים שנה, בשנת 2002, הודיע הפרלמנט הגרמני, על חנינה כללית להומואים בגרמניה הנאצית שהורשעו בתקופת השלטון הנאצי, וביקש את סליחתם.
הנצחת הקורבנות ההומוסקסואלים

בערים רבות בעולם הוקמו אנדרטאות להנצחת הקורבנות ההומוסקסואלים בשואה, וביניהן: אמסטרדם, ברלין, סידני, קופנהגן, ברצלונה וסן פרנסיסקו. ב-10 בדצמבר 2013 הוקמה אנדרטה בגן מאיר בפתחו של המרכז הגאה בתל אביב לזכר קורבנות הנאצים אשר נרדפו על רקע נטייתם המינית. האנדרטה כוללת שלושה משולשים, משולש בטון, עליו מופיע הסבר היסטורי, משולש הפוך וצבוע ורוד ומשולש הנוצר משלושה ספסלים ורודים כשעל כל אחד מהם נכתב בשפה אחרת (עברית, אנגלית וגרמנית) המשפט הבא: "לזכר נרדפי המשטר הנאצי בשל נטייתם המינית וזהותם המגדרית".
אנדרטת ההומואים והלסביות בדרלינגהרסט שבסידני, אוסטרליה.
ההומומונומנט שבמרכז אמסטרדם, הולנד
אנדרטת לקורבנות מחנה הריכוז נוינגמה בהמבורג, גרמניה
פארק המשולש הוורוד בסן פרנסיסקו, קליפורניה
פארק המשולש הוורוד בסן פרנסיסקו, קליפורניה
אנדרטת ההנצחה להומוסקסואלים שנרדפו על ידי הנאצים בברלין, גרמניה
בתרבות הפופולרית

המחזה עקומים ‏(1979)‏ והסרט המבוסס על המחזה עקומים (1997) עוסק ברדיפת הומוסקסואלים בגרמניה הנאצית לאחר רצח מנהיג אס אה ארנסט רהם, בליל הסכינים הארוכות.
הסרט התיעודי אלדורדו: כל מה שהנאצים שונאים עוסק בחייהם של להט"בים ברפובליקת ויימאר ובתקופת שלטונה של גרמניה הנאצית.
ראו גם

משולש ורוד
משולש שחור
לסביות בגרמניה הנאצית
זכויות להט"ב באירופה
וילם ארונדאוס
הערות שוליים

↑  בשנת 1904 ערך הירשפלד מחקר במחקר שהתבסס על שאלונים שהופצו בקרב עובדים וסטודנטים בברלין. על בסיס המחקר הוא העריך שבגרמניה יש 1.2 מיליון הומוסקסואלים, 2.2% מהאוכלוסייה. עם זאת, יש לקחת את הסטטיסטיקה הזו בעירבון מוגבל, בין השאר משום שברלין הייתה עיר סובלנית כלפי הומוסקסואליות יותר מערים אחרות. ראו:


Richard Plant, The Pink Triangle: The Nazi War Against Homosexuals (Holt: 1988), ch. 1; James D. Steakley, "Per scientiam ad justitiam: Magnus Hirschfield and the Sexual Politics of Innate Homosexuality", in Science and Homosexualities (Psychology Press: 1907), p. 148
↑  LGBTQ+ History Month: gay victims and survivors of the Holocaust are often forgotten – we need to tell their stories
↑  GAY MEN UNDER THE NAZI REGIME, Holocaust Encyclopedia
↑  Homosexual Victims of Nazi Persecution
↑  HOMOSEXUALS: VICTIMS OF THE NAZI ERA
↑  אבנר שפירא, הומואים במבט לאחור, באתר הארץ, 3 במאי 2005
↑   עופר אדרת, לראשונה בישראל - אנדרטה לגאים שנרדפו בשואה הוצבה בת"א, באתר הארץ, 11 בדצמבר 2013
| --- | --- |
בקרת זהויות :  NLI: 987007546856305171  LCCN: sh95003820 
משולש ורוד, טלאי אותו נדרשו לענוד הומוסקסואלים במחנות הריכוז
רוס-סטי

| --- | --- |
סמליל החברה

 נתונים כלליים
 סוג:  חברה ממשלתית / ציבורית
 בורסה:  בורסת מוסקבה (RSTI) 
 תקופת הפעילות:  2013–2023 (כ־10 שנים)
 חברת אם:  ממשלת רוסיה
 מיקום המטה:  מוסקבה 
 משרד ראשי:  מוסקבה, רוסיה
 בעלות:  הסוכנות הפדרלית לניהול רכוש המדינה
 הכנסות:  1,029,654,000,000 רובל רוסי (נכון ל־2019) 
 רווח תפעולי:  151,491,000,000 רובל רוסי (נכון ל־2019) 
 רווח:  105,292,000,000 רובל רוסי (נכון ל־2019) 
 הון עצמי:  1,584,105,000,000 רובל רוסי (נכון ל־2019) 
 עובדים:  188,800 
  
 www.rosseti.ru
 
חברת "רוס-סטי" (ברוסית: Российские сети, בקיצור ПАО Россети) הייתה חברה ציבורית להולכה ואספקת חשמל ברוסיה.
החברה נוסדה ב-4 באפריל 2013 במסגרת פירוק מערכת האנרגיה המאוחדת של רוסיה שהיוותה את מונופול החשמל ברוסיה מאז התפרקות ברית המועצות.
חברת רוס-סטי הייתה אחת מחברות מפעילות רשתות האנרגיה הגדולות בעולם. פעילותה מפוזרת בין חברות הבת שלה הכוללות גם את "חברת ההולכה הבינאזורית" MRSK, חברת האנרגיה הפדרלית ומכוני מחקר מדעיים שונים. 85.3% ממניות החברה נמצאו בבעלות ממשלת רוסיה באמצעות הסוכנות הפדרלית לניהול רכוש המדינה. עד פירוקה בשנת 2023, החברה ניהלה 2.3 מיליון קילומטרים של קווי חשמל. לחברה היו מספר חברות בת הפועלות במחוזות רוסיה. במסגרת רפורמה מתמשכת בענף האנרגיה, החברה פורקה בשנת 2023 ומוזגה לתוך חברת הרשת הפדרלית.
הערות שוליים

↑  אודות החברה (ברוסית)
↑  חברות בת אזוריות